Күні: 12.03.18 ж  
Тақырыбы: Өнерлі өрге жүзер

Мақсаты: Қазақ халқының қанына сіңген ізгі адамгершілік қасиеттерінің халықтың салт-дәстүрлерімен сабақтастығын түсіндіру.Оқушыларға білімді, тәрбиелі, өнерлі болуды үйрету. Өз Отанына деген сүйіспеншілігін арттыру, қазақ тілін құрметтеу, көпшілік алдында қысылмай, еркін сөйлей білуге, тез ойланып, шешім қабылдауға бейімдеу.   
Түрі: сайыс

Әдісі: сұрақ-жауап, өнер, мақал-мәтел жарысы.

Көрнекілігі: слайд, қанатты сөздер, мақал-мәтел.

Мұғалім: Сіздердің бүгінгі тамашалайтындарыңыз топ аралық жарыс «Өнерлі өрге жүзер» атты өнер, білім сайысы.

Ал ондай болса өнер, білім сайысымызды бастауға рұқсат етіңіздер!

Алдымен әділ-қазы алқасымен таныстырып өтейік:

Әділқазы мүшелері: Қыдырбаева Е.К , Душалова Ч.У, Муслимова С.М

Ал енді, ортамызға сайысқа қатысушыларымызды қошеметпен қарсы алайық.:

Бүгінгі жарысымыздың жоспары:

1-кезең «Таныстыру»

2-кезең « Жедел жауап»

3-кезең «Жаңылтпаш»

4-кезең «Тіл өнер»

5-кезең «Кім жылдам?»   
6- кезең «Жүйріктен жүйрік озар жарысқанда»

7- кезең «Жұлдызды сәт» (марапаттау)

Ал ондай болса, әділқазы алқасына тек әділдікті, қыздарымызға тек сәттілікті тілейміз.

І КЕЗЕҢ

«Әдепті елдің баласы

Алыстан сәлем береді» - дейді данышпан халқымыз.

Өнер қуып қыздарым өтер деймін,

Бір басына өнері жетер деймін.

Бәске түскен балалар кезектесіп,

Таныстырып өздерін өтер деймін

Жоспарымыз бойынша І кезең «Таныстыру».

(оқушылар өздерін таныстырады)

ІІ КЕЗЕҢ

Мінекей сондай жомарт сенің халқың,

Ешқашан жоғалтпаған ата-салтын.

Жас ұрпақ ойнап, өзін бір танытқан,

Қазақ боп қал, қадірле қазақ халқын.

(Жедел жауап)  
1 – топқа (5 – сынып)   
1.Сөздің тура және ауыспалы мағынасына мысал келтір. (Көз)   
2.Жуан дауысты дыбыстарды атап көрсет. (а,о,ұ,ы)   
3. Зат есімнен болған туынды сын есімді атап көрсет. (тау +лы)   
4. Зат есімнің сұрақтары қандай? (Кім?не?)   
5.Бірінші, екінші қандай сан есімнің мағыналық түрі? (Реттік сан есім)   
2 – топқа (6-сынып)   
1.Мәтіннің түрлерін атап көрсет.( Баяндау, сипаттау, пайымдау)   
2.Сөз топтарын атап көрсет. ( Атауыш, көмекші, одағай сөздер)   
3.Сан есім құрамына қарай нешеге бөлінеді? (дара және күрделі)   
4.Есімдік мағынасына қарай нешеге бөлінеді? ( 7 ге: жіктеу,сілтеу, сұрау, өздік, жалпылау, болымсыздық, белгісіздік)   
5.Етістер нешеге бөлінеді? ( 4 ке: Өздік, өзгелік, ырықсыз , ортақ етіс)   
3 – топқа (7 – сынып)   
1.Қазақ тілінде неше септік бар? (7 еу)   
2.Шылау сөздер дегеніміз не? (Мағынасынан айырылған сөздер)   
3. Етістіктің шақтары нешеге бөлінеді? (3 ке: Өткен шақ,осы шақ, келер шақ)   
4.Етістіктің райлары нешеу? (4 еу: Ашық, бұйрық,қалау, шартты)   
5. Кімнің? Ненің? қай септіктің сұрағы? (Ілік септік)   
4 – топқа (8 – сынып)   
1.Жай сөйлемнің түрлерін атап көрсет. (Жақты,жақсыз,жалаң,жайылма, толымды, толымсыз, атаулы)   
2.Күз.Жаңбырлы түн. - жай сөйлемнің қай түріне жатады? (Атаулы сөйлем)   
3. Сөйлемнің тұрлаулы мүшелерін атап көрсет. (Бастауыш,баяндауыш)   
4.Құрмалас сөйлемнің түрлерін атап көрсет.( Салалас, сабақтас, аралас)   
5. Күз келіп, күн суытты – бұл құрмалас сөйлемнің қай түріне жатады? (Сабақтас құрмалас сөйлем )

ІІІ кезең «Жаңылтпаш» айту.Әр топқа жаңылтпаштар таратылып беріледі.Іштерінен бір оқушы ортаға шығып, жаңылмай айтуы қажет.

ІV КЕЗЕҢ «Тіл өнер».

Қазақпыз – қыз өсірген іңкәр қылып,

Қазақпыз – ұл өсірген шырқап жүріп.

Қазақпыз – құс та салып, ат жаратқан,

Сайысқа түскен және тұлпар мініп.

Мақал-мәтелдер талай замандар бойы қалыптасқан, ұрпақтан-ұрпаққа ауысып келе жатқан асыл мұра. Сондықтан да сайысымыздың үшінші бөлімі мақал-мәтелдерге арналады.

Келесі кезек мақал-мәтелде.Шарты: Әр топқа «Ана тілі» туралы мақал – мәтел айту тапсырылады.  
V кезең «Кім жылдам?».Әр топ өздерінің ішінен бір оқушының таңдап алып, сурет салғызады.Шарты: Суретті оқушы сол қолымен салуы қажет.  
VI кезең «Жүйріктен жүйрік озар жарысқанда»   
Өнерлі балаларға кім жеткен,

Әр салада небір өнер көрсеткен.

Екінші сайысты біз бастайық,

Өнерлінің әрқашан да өрісі кең.

«Ал қанекей, кімнің өнері бар қаншалықты,

Би билеп, ал біреулер ән салыпты.»-дей отыра, келесі кезекте аруларымыздың өнерлерін тамашалайық.(кезектесіп өз өнерлерін көрсетеді.)

VII кезең «Жұлдызды сәт» (Марапаттау)

Жеңістер мен жеңілістен тұратын,

Өмір күрес жеткізе ме мұратын?

Жеңбедім, жеңілдім деп ренжімесін,

Қатысу да бір жеңіс жол болсаң сен ұғатын.

Кімдер жүйрік қанекей, білейікші,

Мықтысы деп тобымыздың жүрейікші,

Табылар білім болса бар асыл да,

Кезек келді әділ қазы алқасына.

Жарыстың нәтижесін шығару. «Өнерлі өрге жүзер» атты өнер, білім сайысымыз өз мәресіне жетуге жақын.Қазылар алқасы барлық сайыстың бағасын есептегенше, кезекті музыкалық үзіліске берсек.

Музыкалық сәлем.------------------------------------

Әділ қазы алқасына сөз беру.

Қорытынды:

Құттықтаймыз ал енді,

Мықты болар жігітті.

Өрге жүзер өнері,

Тауға өрлесін талабы.

Қуаныштан жанары,

Шоқтай болып жанады.

Жүзден жүйрік күшімен,

Мыңнан тұлпар шықты шын.

Арулардың ішінен,

Шыққан------------- мықтысың!

Әр ұлттың өзіндік ерекшеліктері, салт-дәстүрлері, тілі болатыны белгілі.Біздің тәрбиеміздің де ананың ақ сүтінен, ана әлдиінен, атаның қасиетті сөздерінен бастау алады.

Бүгінгі біздің жарысымыздың алдына қойған мақсаты да оқушыларымыздың бойына халқымыздың әдет-ғұрпын, дәстүрін, тарихын тұла бойына сіңіру, оны қастерлеп,бүгініміз бен келешегіміздің нәрлі қайнарына айналдыру.

Бейбіт жыл бал айындай масайрасын,

Отанның гүл бағында құс сайрасын.

Күн мен ай күліп нұрлы зор аспанда,

Жұлдыздар әлемінде нұр жайнасын,- деп бүгінгі сайысымызды аяқтағымыз келеді.

Келгендеріңізге рақмет! Қатысушыларымызға алғыс айта отырып, оқуда тек сәттілік, өмірде ақ жол тілейміз! Келесі кездескенше еліміз аман, жұртымыз тыныш болсын ағайын!